Statistika keskbüroo andis välja ajakirja "Eesti Statistika", väliskaubanduse ja põllumajanduse aastaraamatuid, üldisi statistikakogumikke ja lisaks eriväljaandeid loenduste ja  eriuurimuste kohta. 1920. aastate lõpuks jõudis andmekorraldus Eestis silmapaistvalt kõrgele tasemele, loendusi tehti Euroopa üldtunnustatud standardite alusel. 1929. aasta üleeuroopalist põllumajandusloendust peeti Eestis üheks paremini korraldatuks.